ddrg/super_eurlex huggingface dataset:
A Tanács 3519/85/ESZAK, EGK, Euratom rendelete

(1985. december 12.)

az Európai Közösségeket illető adó alkalmazása feltételeinek és eljárásának megállapításáról szóló 260/68/EGK, Euratom, ESZAK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Közösségek egységes Tanácsának és egységes Bizottságának létrehozásáról szóló szerződésre,

tekintettel az Európai Közösségek kiváltságairól és mentességeiről szóló jegyzőkönyvre, és különösen annak 13. cikkére,

tekintettel a Bizottság javaslatára,

tekintettel az Európai Parlament véleményére [1],

mivel célszerű módosítani a legutóbb a 2151/82/ESZAK, EGK, Euratom rendelettel [2] módosított, az Európai Közösségeket illető adó alkalmazása feltételeinek és eljárásának megállapításáról szóló, 1968. február 29-i 260/68/Euratom, ESZAK, EGK tanácsi rendeletet [3], tekintettel a következő rendeletekre:

- az Európai Közösségek egyes tisztviselői szolgálati viszonyának megszűnésével kapcsolatos speciális és átmeneti intézkedéseknek a tudományos és műszaki szolgálatok területén történő bevezetéséről szóló, 1985. június 19-i 1679/85/ESZAK, EGK, Euratom tanácsi rendelet [4],

- a tisztviselők személyzeti szabályzatának és az egyéb alkalmazottak alkalmazási feltételeinek módosításáról szóló, 1985. szeptember 27-i 2799/85/ESZAK, EGK, Euratom tanácsi rendelet [5],

- a Spanyolország és Portugália csatlakozását követően az Európai Közösségek tisztviselői szolgálati viszonyának megszüntetésével kapcsolatos különleges és átmeneti intézkedések bevezetéséről szóló, 1985. december 12-i 3518/85/ESZAK, EGK, Euratom tanácsi rendelet [6],

ELFOGADTA EZT A RENDELETET:

1. cikk

- "azok, akik az 1679/85/ESZAK, EGK, Euratom rendelet 3. cikke alapján a szolgálati viszony megszűnése esetén juttatásra jogosultak,

- azok, akik a 2799/85/ESZAK, EGK, Euratom rendelet 33. cikke következtében az egyéb alkalmazottak alkalmazási feltételeiről szóló 28a. cikk alapján munkanélküli segélyre jogosultak,

- azok, akik a 3518/85/ESZAK, EGK, Euratom rendelet 4. cikke alapján a szolgálati viszony megszűnése esetén juttatásra jogosultak."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

E rendeletet azon időponttól kezdve kell alkalmazni, amikor az 1. cikkben hivatkozott rendeletek hatályba lépnek.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. december 12-én.

a Tanács részéről

az elnök

R. Goebbels

[1] HL C 229., 1985.9.9., 97. o.

[2] HL L 228., 1982.8.4., 4. o.

[3] HL L 56., 1968.3.4., 8. o.

[4] HL L 162., 1985.6.21., 1. o.

[5] HL L 265., 1985.10.8., 1. o.

[6] HL L 335., 1985.12.13., 56. o.

--------------------------------------------------
A Tanács 3795/85/EGK rendelete

(1985. december 20.)

a vetőmag-támogatás odaítélésére és finanszírozására vonatkozó általános szabályok megállapításáról szóló 1674/72/EGK rendeletnek Spanyolország és Portugália csatlakozása következtében szükséges kiigazításáról

AZ EURÓPAI KÖZÖSSÉGEK TANÁCSA,

tekintettel Spanyolország és Portugália csatlakozási szerződésére és különösen annak 396. cikkére,

tekintettel a Bizottság javaslatára,

mivel Spanyolország és Portugália csatlakozása következtében a csatlakozási okmány 396. cikkével összhangban szükség van a legutóbb az 1659/81/EGK rendelettel módosított [1] 1674/72/EGK rendelet [2] kiigazítására;

mivel Spanyolország és Portugália csatlakozási okmánya 2. cikkének (3) bekezdése szerint a Közösségek intézményei a csatlakozás előtt elfogadhatják a csatlakozási okmány 396. cikkében említett intézkedéseket,

ELFOGADTA EZT A RENDELETET:

1. cikk

Az 1674/72/EGK rendelet 1. cikke a következő bekezdéssel egészül ki:

"(3) A csatlakozási okmány 344. cikkének (1) bekezdésében említett eltérések időtartama alatt támogatást kell nyújtani azon elit és minősített vetőmagok esetében is, amelyeket Portugáliában termeltek, és amelyekre vonatkozóan az említett okmány 344. cikkének (3) bekezdése szerint határozatot hoztak."

2. cikk

Ez a rendelet, Spanyolország és Portugália csatlakozási szerződésének hatálybalépésére is figyelemmel, 1986. március 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. december 20-án.

a Tanács részéről

az elnök

R. Steichen

[1] HL L 166., 1981.6.24., 1. o.

[2] HL L 177., 1972.8.4., 1. o.

--------------------------------------------------
A Bizottság 2651/85/EGK rendelete

(1985. szeptember 19.)

az egyes sajtféléknek az Amerikai Egyesült Államokba történő kiviteléhez szükséges igazolás tekintetében a 2248/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a harmadik országokban megkülönböztetett behozatali elbánásban részesíthető mezőgazdasági termékek exportjának előmozdításáról szóló, 1979. december 20-i 2931/79/EGK tanácsi rendeletre [1] és különösen annak 1. cikke (2) bekezdésére,

mivel az Amerikai Egyesült Államokba történő behozatal esetén különleges bánásmód hatálya alá tartozó, kontingenskorlátozások által érintett ementáli sajt kivitelével kapcsolatos közigazgatási segítségnyújtásra vonatkozó részletes szabályokról szóló, 1985. július 25-i 2248/85/EGK bizottsági rendelet [2] kiviteli igazolást vezetett be az ementáli sajtra annak érdekében, hogy megerősödjön az Amerikai Egyesült Államokkal való közigazgatási együttműködés, és biztosítsák a kontingens teljes kihasználását,

mivel az amerikai vámhatóság a "950.10 B Swiss or Emmenthaler cheese with eye formation" vámtarifaszám alá sorolja a különleges behozatali bánásmódban részesíthető terméket; mivel a 2248/85/EGK rendelet mellékletében meghatározott igazolást ezért ennek megfelelően el kell fogadni,

mivel a Tej- és Tejtermékpiaci Irányítóbizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET,

1. cikk

A 2248/85/EGK rendelet a következőképpen módosul:

1. A rendelet címében az "ementáli sajt" szavak helyébe az "egyes sajtfélék" szavak lépnek.

2. Az 1. cikk helyébe a következő szöveg lép:

"1. cikk

Az I. mellékletben felsorolt, a Tariff Schedule of the United States 117.60.25 alszáma alá tartozó, kontingenskorlátozás hatálya alá eső sajtoknak az Amerikai Egyesült Államokba (beleértve Puerto Rico-t és Hawaii-t) történő kivitele esetén az exportáló tagállam illetékes hatósága az exportőr kérésére a II. mellékletben lévő mintával megegyező igazolást állít ki."

3. A 4. cikkben az "ementáli" szót el kell hagyni.

4. A 5. cikkben az "ementáli" szót el kell hagyni.

5. Az I. melléklet a következőképpen egészül ki:

I. MELLÉKLET

Az 1. cikkben említett sajttípusok jegyzéke

Alszám | Sajttípus |

ex 04.04 A | Emmentaler |

ex 04.04 E I b) 2 | Maasdam |

Samsoe |

Svenbo |

6. A korábbi melléklet II. mellékletre változik, és a

"Certificate for the export of Emmentaler cheese to the United States of America"

szavak helyébe a

"Certificate for the export of Swiss or Emmenthaler cheese with eye formation to the United States of America"

szavak lépnek.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. szeptember 19-én.

a Bizottság részéről

Frans Andriessen

alelnök

[1] HL L 334., 1979.12.28., 8. o.

[2] HL L 210., 1985.8.7., 9. o.

--------------------------------------------------
A Bizottság 717/85/EGK rendelete

(1985. március 19.)

egyes árucikkeknek a Közös Vámtarifa 17.04 D. I. alszáma alá történő besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettek a legutóbb a 2055/84/EGK rendelettel [1] módosított, a közös vámtarifa szerinti nómenklatúra egységes alkalmazásához szükséges intézkedésekről szóló, 1969. január 16-i 97/69/EGK tanácsi rendeletre [2] és különösen annak 3. cikkére,

mivel a közös vámtarifa szerinti nómenklatúra egységes alkalmazásának biztosítása érdekében rendelkezni kell a következő összetételű (tömegszázalékban) torokpasztilla és köhögés elleni cukorka besorolásáról:

–szacharóz, glükóz és karamella: | 99,5, |

–kámfor: | 0,007, |

–mentol: | 0,207, |

–eukaliptusz: | 0,069, |

–tolubalzsam: | 0,003, |

–timol: | 0,069, |

–benzilalkohol: | 0,138; |

mivel a legutóbb a 483/85/EGK rendelettel [3] módosított 950/68/EGK tanácsi rendelethez [4] mellékelt közös vámtarifa 17.04 vámtarifaszáma a kakaótartalom nélküli cukorkaárura vonatkozik; mivel a 30.03 vámtarifaszám a gyógyszereket (beleértve a növényi eredetű gyógyszereket) tartalmazza;

mivel a kérdéses termék olyan ízesítő anyagokat tartalmaz, amelyeknek gyógyhatású jellemzői is lehetnek, azonban amiatt, hogy ezek az összetevők kis mennyiségben vannak a termékben jelen, a 30. árucsoport 1. megjegyzésének nem felel meg; mivel következésképpen a 30.03 vámtarifaszámot nem lehet alkalmazni;

mivel ez a termék a kakaótartalom nélküli cukorkaáru jellemzőivel bír, és ezért ez alá a vámtarifaszám alá kell besorolni, mivel ezen a vámtarifaszámon belül a 17.04 D. I. alszámot kell választani;

mivel az e rendeletben foglalt intézkedések összhangban vannak a közös vámtarifa szerinti nómenklatúrával foglalkozó bizottság véleményével,

ELFOGADTA EZT A RENDELETET:

1. cikk

A következő összetételű (tömegszázalékban) torokpasztilla és köhögés elleni cukorkát:

–szacharóz, glükóz és karamella: | 99,5, |

–kámfor: | 0,007, |

–mentol: | 0,207, |

–eukaliptusz: | 0,069, |

–tolubalzsam: | 0,003, |

–timol: | 0,069, |

–benzilalkohol: | 0,138 |

a közös vámtarifa következő alszáma alá kell besorolni:

17.04 Cukorkaáru kakaótartalom nélkül:

D. Más:

I. Tejzsírtartalom nélkül vagy legfeljebb 1,5 tömegszázalék tejzsírtartalommal.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. március 19-én.

a Bizottság részéről

Cockfield

alelnök

[1] HL L 191., 1984.7.19., 1. o.

[2] HL L 14., 1969.1.21., 1. o.

[3] HL L 59., 1985.2.27., 14. o.

[4] HL L 172., 1968.7.22., 1. o.

--------------------------------------------------
A Bizottság 2187/86/EGK rendelete

(1986. július 11.)

az egyes szeszes italok formájában exportált gabonafélék esetében a kiigazított visszatérítés nyújtásának időpontjai tekintetében az 1842/81/EGK rendelet hetedik alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1579/86/EGK rendelettel [1] módosított, a gabonafélék piacának közös szervezéséről szóló, 1975. október 29-i 2727/75/EGK tanácsi rendeletre [2] és különösen annak 16. cikke (6) bekezdésére,

tekintettel az egyes szeszes italok formájában exportált gabonafélék esetében kiigazított visszatérítések nyújtására vonatkozó általános szabályok és e visszatérítések összegének rögzítésére vonatkozó kritériumok megállapításáról, valamint a Szerződés II. mellékletében nem szereplő egyes termékek tekintetében a 3035/80/EGK rendelet módosításáról szóló, 1981. április 28-i 1188/81/EGK, tanácsi rendeletre [3] és különösen annak 12. cikkére,

mivel a legutóbb az 1981/83/EGK rendelettel [4] módosított 1842/81/EGK bizottsági rendelet [5] megállapítja az egyes szeszes italok formájában exportált gabonafélék esetében kiigazított visszatérítés nyújtására vonatkozó eljárást;

mivel a gabonaágazat gazdasági éveire vonatkozó időpontokban bekövetkezett, az 1579/86/EGK rendelet szerinti változást követően ki kell igazítani az együttható meghatározásának időpontjait, alkalmazhatóságának időtartamát és a tagállamok általi értesítések bizonyos időpontjait;

mivel e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

Az 1842/81/EGK rendelet a következőképpen módosul:

1. A 9. cikk helyébe a következő szöveg lép:

"9. cikk

Az 1188/81/EGK rendelet 3. cikkének (1) bekezdésében említett együtthatót minden év július 1. előtt kell rögzíteni.

Az együtthatót a következő év június 30-áig kell alkalmazni.

Az együtthatót annak megállapítását megelőző év január 1. és december 31. közötti időszakra vonatkozóan, a tagállamok által nyújtott információkkal összhangban kell megállapítani."

2. A 16. cikk (2) bekezdésében a "július 16." időpont helyébe "június 16." lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. július 11-én.

a Bizottság részéről

Frans Andriessen

alelnök

[1] HL L 281., 1975.11.1., 1. o.

[2] HL L 139., 1986.5.24., 29. o.

[3] HL L 121., 1981.5.5., 3. o.

[4] HL L 183., 1981.7.4., 10. o.

[5] HL L 195., 1983.7.19., 37. o.

--------------------------------------------------
A Tanács 2143/87/EGK rendelete

(1987. július 13.)

az Európai Gazdasági Közösség és a Mozambiki Népköztársaság kormánya között létrejött, halászati kapcsolatokról szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a Közösség és a Mozambiki Népi Köztársaság egy halászati kapcsolatokról szóló megállapodást kötött és parafált, amely halászati lehetőségeket biztosít a közösségi halászok részére a Mozambik felségterülete vagy joghatósága alá tartozó vizeken;

mivel a Közösség érdekében áll, hogy jóváhagyja e megállapodást,

ELFOGADTA EZT A RENDELETET:

1. cikk

Az Európai Gazdasági Közösség és a Mozambiki Népi Köztársaság kormánya között létrejött, a halászati kapcsolatokról szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket [3].

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1987. július 13-án.

a Tanács részéről

az elnök

B. Schall Holberg

[1] HL C 79., 1987.3.26., 4. o.

[2] 1987. június 19-i vélemény (a Hivatalos Lapban még nem tették közzé).

[3] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács 1098/88/EGK Rendelete

(1988. április 25.)

az olaj- és zsírpiac közös szervezésének létrehozásáról szóló 136/66/EGK tanácsi rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel egyrészről a repcemag, másrészről a napraforgómag számára célszerű az 1988/89-es, az 1989/90-es és az 1990/91-es évre vonatkozó maximális garantált mennyiséget egy és ugyanazon időben megállapítani; mivel a maximális garantált mennyiségek rendszerének keretében, a szóban forgó becslések nagyobb pontossága érdekében ajánlatos a termelés mennyiségét a gazdasági év kezdetét követően megbecsülni; mivel a legutóbb a 3994/87/EGK rendelettel [3] módosított 136/66/EGK rendelet [4] 27a. cikkét ennek megfelelően módosítani kell,

ELFOGADTA EZT A RENDELETET:

1. cikk

A 136/66/EGK rendelet 27a. cikke a következőképpen módosul:

1. Az (1) bekezdés helyébe a következő rendelkezés lép:

"(1) A Tanács a Szerződés 43. cikke (2) bekezdésében megállapított szavazási eljárással összhangban három gazdasági évre kiterjedő időszakra és első alkalommal az 1988/89-es, az 1989/90-es és az 1990/91-es gazdasági évre maximális garantált mennyiségeket állapít meg a közösségi káposztarepce- és réparepcemagra, valamint a közösségi napraforgómagra vonatkozóan."

2. A (3) bekezdés helyébe a következő rendelkezés lép:

"(3) Amennyiben a repce- és napraforgómag-termelésnek a gazdasági év második hónapjának vége előtt végzett becslése a szóban forgó gazdasági évre vonatkozóan meghaladja az érintett magra vonatkozó maximális garantált mennyiséget, a támogatás mértékét akkora összeggel kell csökkenteni, hogy az irányárra gyakorolt hatása megegyezzen a különbség mértékét tükröző együtthatóval.

Amennyiben az első albekezdés rendelkezései nem csökkentenék a támogatást ugyanakkora összeggel, ha a ténylegesen termelt mennyiségre alkalmaznák őket a gazdasági év kezdetén becsült mennyiség helyett, a következő gazdasági évre vonatkozó maximális garantált mennyiséget ennek megfelelően ki kell igazítani."

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ezt a rendeletet a repcemagok tekintetében 1988. július 1-jétől, a napraforgómag tekintetében 1988. augusztus 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1988. április 25-én.

a Tanács részéről

az elnök

H.-D. Genscher

[1] HL C 84., 1988.3.31., 10. o.

[2] 1988. április 14-i vélemény (a Hivatalos Lapban még meg tették közzé).

[3] HL L 377., 1987.12.31., 31. o.

[4] HL 172., 1966.9.30., 3025/66. o.

--------------------------------------------------
A Bizottság 3915/88/EGK rendelete

(1988. december 15.)

a vámmentességek közösségi rendszerének létrehozásáról szóló 918/83/EGK rendelet 63c. cikkének végrehajtásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1315/88/EGK [1] rendelettel módosított, a vámmentességek közösségi rendszerének létrehozásáról szóló, 1983. március 28-i 918/83/EGK [2] tanácsi rendeletre és különösen annak 143. cikkére,

mivel a 918/83/EGK rendelet 63c. cikke lehetővé teszi a gyógyszergyártáshoz használt alapanyagok minőségellenőrzéséhez alkalmazni kívánt, az Egészségügyi Világszervezet (WHO) által engedélyezett összehasonlító referencia-vegyianyagok mintáit tartalmazó küldemények behozatali vámmentességét; mivel ezeket a küldeményeket olyan címzetteknek küldik, akik az illetékes nemzeti hatóságoktól ilyen mentességben való részesülésre engedélyt kaptak;

mivel ennek az előírásnak a szabályos végrehajtásához szükséges feltételeket meg kell határozni; mivel azokat a feltételeket a 918/83/EGK rendelet 143. cikk (2) és (3) bekezdésében leírt eljárás szerint kell megalkotni;

mivel az ebben a rendeletben meghatározott intézkedések megfelelnek a vámmentességi szabályokkal foglalkozó bizottság véleményének, ezért

ELFOGADTA EZT A RENDELETET:

1. cikk

Ez a rendelet a 918/83/EGK rendelet 63c. cikkének végrehajtására vonatkozó rendelkezéseket állapítja meg.

2. cikk

A 918/83/EGK rendelet 63c. cikkében leírt mentesség csak a stockholmi (svédországi) székhelyű "WHO Összehasonlító Referencia-vegyianyagok Együttműködési Központja" által továbbított küldeményeket illeti meg, olyan címzettek részére, akiket az illetékes nemzeti hatóságok jogosítanak fel ezek vámmentes átvételére.

3. cikk

A 918/83/EGK rendelet 63c. cikkének megfelelő küldemények vámmentességének feltétele, hogy az összehasonlító referencia-vegyianyagokat tartalmazó csomagokon a következő adatok szerepeljenek:

- elsőként, a fenti 2. cikkben hivatkozott WHO Együttműködési Központ bélyegzőlenyomata,

- másodsorban, egy, a rendelet mellékletében látható minta szerinti címke, amelyen az összehasonlító referencia-vegyianyag rovata jól láthatóan meg van jelölve.

4. cikk

A vámmentesség minden olyan speciális csomagolásra érvényes, amely az összehasonlító referencia-vegyianyag szállításához szükséges, valamint minden olyan nélkülözhetetlen tartozékra, amelyet a küldemények tartalmazhatnak.

5. cikk

Ez a rendelet 1989. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. december 15-én.

a Bizottság részéről

Cockfield

alelnök

[1] HL L 105., 1983.4.23., 1. o.

[2] HL L 123., 1988.5.17., 2. o.

--------------------------------------------------

MELLÉKLET

+++++ TIFF +++++

--------------------------------------------------
A Bizottság 1544/89/EGK rendelete

(1989. június 2.)

a földközi-tengeri szardínia után járó kompenzációs támogatás odaítélésére vonatkozó részletes szabályok megállapításáról szóló 3460/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a 3940/87/EGK rendelettel [1] módosított, a szardínia után járó kompenzációs támogatás odaítélésére vonatkozó általános szabályok megállapításáról szóló, 1985. november 4-i 3117/85/EGK tanácsi rendeletre [2] és különösen annak 4. cikkére,

mivel egyes sózott termékek kezelési idejének hosszúsága következtében bizonyos esetekben a támogatás kifizetésére vonatkozó kérelmek benyújtásának a 3460/85/EGK bizottsági rendeletben [3] meghatározott határidejét lehetetlen betartani; mivel e termékek kompenzációs támogatásra való jogosultsága elvesztésének megelőzése érdekében a fent említett rendelet 5. cikkének (1) bekezdését módosítani kell;

mivel az e rendeletben előírt intézkedések összhangban vannak a Halászatitermék-piaci Irányítóbizottság véleményével,

ELFOGADTA EZT A RENDELETET:

1. cikk

A 3460/85/EGK rendelet 5. cikkének (1) bekezdése a következő albekezdéssel egészül ki:

"Olyan sózott termékeknél, amelyeknek a kezelési időtartama miatt a fent említett hat hónapos határidő nem tartható, az érintett tagállam szükség esetén a termékek kezeléséhez szükséges mértékben meghosszabbítja ezt a határidőt. Az így kiterjesztett határidő nem lehet hosszabb hat hónapnál."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1987. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben 1989. június 2-án.

a Bizottság részéről

Manuel Marín

alelnök

[1] HL L 373., 1987.12.31., 6. o.

[2] HL L 297., 1985.11.9., 1. o.

[3] HL L 332., 1985.12.10., 19. o.

--------------------------------------------------